Xbox

Xbox – „Microsoft“ korporacijos sukurta kompiuterinių žaidimų konsolė; Xbox 360 pirmtakas. Priklauso šeštajai kompiuterinių žaidimų konsolių kartai. Tai pirmoji „Microsoft“ kompanijos kompiuterinių žaidimų, konsolė išleista 2001 m. lapkričio 15 d. Š. Amerikoje, 2002 m. vasario 22 d. Japonijoje ir tų pačių metų kovo 14 d. Australijoje ir Europoje. Konkuravo su „Sony“ PlayStation 2, „Sega“ Dreamcast ir „Nintendo“ GameCube. Integruotas Xbox Live leisdavo žaidėjams žaisti vienas prieš kitą internetu.

Xbox gamyba buvo nutraukta 2006 m. pabaigoje, bet paskutinis žaidimas, „Madden NFL 09“, buvo išleistas 2008 m. rugpjūtį. Xbox konsolių su pasibaigusiomis garantijomis taisymas buvo nutrauktas 2009 m. kovo 2 d.; kitos Xbox konsolės, kurios buvo dar su garantija, buvo pakeistos į Xbox 360. Xbox Live buvo išjungtas 2010 m. balandžio 15 d.

2009 m. IGN įvardino Xbox 11-ta geriausia visų laikų žaidimų konsole iš 25. 

 Istorija 
Konsolė buvo pirmasis „Microsoft“ žingsnis į žaidimų konsolių rinką, po Windows CE įdiegimo į „Sega“ Dreamcast. Pirmoji Xbox versija buvo gaminama mažos „Microsoft“ komandos, kurioje dirbo žaidimų kūrėjas Seamus Blackley. „Microsoft“ vis atidėliojo konsolę, kuri pirmą kartą buvo paminėta 1999 metais per interviu su Bilu Geitsu. Kai Bilas Geitsas pristatė Xbox per 2000 m. žaidimų kūrėjų konferenciją, jie buvo nustebinti konsolės technologijomis. Tais metais, kai vyko šis pristatymas, „Sega“ nutraukė savo Dreamcast gamybą, o „Sony“ PlayStation 2 buvo tik pradėtas pardavinėti Japonijoje.

 Techniniai duomenys 
 Bendra sistemos charakteristika: 13,0 GFLOPS
 Procesorius: Intel Mobile Celeron, 733 MHz taktinis dažnis ir 133 MHz priekinė magistralė
 Atmintis (RAM): 64 MB DDR, 200 MHz
 Atminties duomenų perdavimo sparta: 6,4GB/sek
 Vaizdo sistema: Integruotas Nvidia GeForce 3-core „NV2A“ (233 MHz) mikroschemų rinkinys
 Vaizdo rezoliucijos: 480i, 480p, 576i, 576p, 720p, 1080i
 Garso sistema: NVIDIA „MCPX“ procesorius
 64 3D kanalai (iki 256 stereofoninių garsų)
 HRTF Sensaura 3D stiprintuvas
 MIDI DLS2 palaikymas
 Monaural, Stereo, Dolby Surround, Dolby Digital Live 5.1 ir DTS Surround (tik DVD filmams) garso išvestys Laikmenos:
 2×–5× (2,6 MB/s–6,6 MB/s) CAV DVD-ROM
 8 ar 10 GB, 3,5 colių, 5,400 aps./min standusis diskas. FATX failų sistema.
 Laisvai pasirenkama 8 MB atminties kortelė žaidimų failams saugoti
 Jungtys:
 Audio-video jungtys: composite video, S-Video, component video, SCART, Digital Optical TOSLINK ir RCA
 4 žaidimų pultų prievadai
 Ethernet 10/100BASE-TX
 Svoris: 3,86 kg
 Matmenys: 320 × 100 × 260 mm

 Xbox žaidimai 
Populiariausių Xbox žaidimų sąrašas (Pastaba. Duomenys ne pilnai patikrinami)www.vgchartz.com, tikrinta 2015 11 05:
 „Halo 2“ (išplatintas 8,49 mln. kopijų tiražu, priklauso „Halo“ žaidimų serijai)
 „Halo: Combat Evolved“ (6,43 mln., „Halo“)
 „Tom Clancy's Splinter Cell“ (3,02 mln., „Splinter Cell“)
 „The Elder Scrolls III: Morrowind“ (2,86 mln., „The Elder Scrolls“)
 „Fable“ (2,66 mln., „Fable (serija)“)
 „Grand Theft Auto III“ & „Grand Theft Auto: Vice City“ (2,49 mln., „Grand Theft Auto“).
 „Need for Speed: Underground 2“ (2,28 mln., „Need for Speed“)
 „Star Wars: Knights of the Old Republic“ (2,19 mln., „Žvaigždžių karai“)
 „Project Gotham Racing“ (2,12 mln., „Project Gotham Racing“)
 „Grand Theft Auto: San Andreas“ (1,95 mln., „Grand Theft Auto“)

 Išnašos 

 Nuorodos 

 Oficiali Xbox ir Xbox 360 svetainė 
 Xbox  Atviro katalogo projekto svetainėje 

Kategorija:Žaidimų konsolės
Kategorija:Microsoft